section_heading: Karijera
paragraph_text: Whitford se glumačkoj postavi serije Zapadno krilo pridružio od samog početka 1999. godine. Upravo je za tu ulogu osvojio prestižnu televizijsku nagradu Emmy 2001. godine u kategoriji najboljeg sporednog glumca (za epizode In the Shadow of Two Gunmen (Part 2) i Noel). Također je napisao dvije epizode serije (Faith Based Initiative u šestoj sezoni i Internal Displacement u sedmoj). Nakon što je serija završila u svibnju 2006. godine, Whitford je glumio glavnu ulogu u sljedećoj Sorkinovoj seriji - Studio 60 na Sunset Stripu. U srpnju 2008. godine nastupio je u Britanskoj drami Burn Up.